Festival de Eurovisión 2007

O **LII Festival da Canción de Eurovisión** celebrouse na cidade de Helsinqui, Finlandia no ano 2007. Finlandia gañara o dereito de celebrar o festival tras a vitoria de Lordi o ano anterior no Festival de Eurovisión 2006 celebrado en Atenas, Grecia. O festival consistiu nunha semifinal, que tivo lugar o 10 de maio de 2007 e a final, celebrada o 12 de maio no Hartwall Areena cunha capacidade para 14.000 espectadores.

Nesta edición do festival participaron 42 países membros da Unión Europea de Radiodifusión, quen organizou o festival xunto coa cadea finesa YLE. O número de países participantes superou o límite de 40 que había ata entón grazas a incorporación de Xeorxia, República Checa, Serbia e Montenegro (estes dous últimos xa competiran con anterioridade pero como Serbia e Montenegro, ademais Austria e Hungría volveron ao festival e só Mónaco decidiu non participar.

## O festival 
[miniatura|dereita|200px|Os presentadores do festival, [Jaana Pelkonen e Mikko Leppilampi na final.]]
### Semifinal 
Esta foi a cuarta vez na historia do Festival de Eurovisión na que se celebraba unha semifinal para elixir 10 dos 24 países participantes na final.

Resaltados os que pasan á final.

### Final 
[miniatura|dereita|200px|Os representantes de [España, D'Nash]]
[miniatura|dereita|200px|As representantes de [Rusia, Serebro]]
A final do Festival de Eurovisión 2007 celebrouse o 12 de maio de 2007. Comezou cunha presentación artística coroada coa aparición de Lordi, gañador do ano anterior, coa súa canción *Hard Rock Hallelujah*. Tras isto comezaron as actuacións dos 24 países.

O sistema de votación foi o mesmo que na semifinal, cos países entregando de 1 a 8, 10 e 12 puntos aos concursantes máis votados por televoto ou SMS, no caso de Albania e Andorra, debido a problemas co proceso de votación, foron os xurados os que outorgaron os votos. Tras a votación, un representante de cada país comezou a mencionar os países que recibiron 8, 10 e 12 puntos, mentres se mostraba na pantalla os restantes votos.

Desde o inicio das votacións, Serbia, Ucraína, Rusia e Turquía comezaron a recibir a maior cantidade de votos e axiña escalaron ás primeiras posicións. Tras a votación dos 42 países participantes, Serbia converteuse na gañadora con 268 puntos.

## Polémicas 
miniatura|dereita|250px|Mapa no que aparecen representados os países segundo o número de votos obtivos, resaltando os países de Europa do Leste.
Tras os resultados da votación, tanto da semifinais como da final, levantouse unha forte polémica debido as grandes diferenzas nos resultados dos países de Europa Occidental e Europa Oriental. Dos dez países máis votados, todos eles estaban situados na zona oriental do continente e eran países da antiga Unión Soviética ou da antiga Iugoslavia, a excepción de Grecia e Turquía, máis próximas ao grupo occidental a pesar da súa localización. Finlandia, xeralmente afastada desta clasificación dual, acadou a posición 17 e Suecia foi o país occidental con máis alto, coa posición 18. O tema alemán rematou na posición 19 sendo o representante do *Big Four* que quedaba en mellor posición. Finalmente, e igual que en anos anteriores, España, Francia e o Reino Unido quedaron entre os cinco peores clasificados.

## Notas 
## Véxase tamén 
### Outros artigos 
* Festival de Eurovisión
* Unión Europea de Radiodifusión
### Ligazóns externas 
* Sitio oficial de Eurovisión